Maipi-Clarke Hana-RawhitiHANA-RAWHITI MAIPI-CLARKE (Te Pāti Māori—Hauraki-Waikato): Tēnā rā koe e te Pīka otirā tēnā rā tātou e te Whare. E tū ana ahau ki te waha i ngā kōrero mā Te Pāti Māori. E kaha tautoko ana mātou i tēnei petihana. E tuku mihi ana e tuku ana i te reo owha ki a Claire Dale me āna mahi i roto i tēnei petihana.Anā ka tīkina e au te kupu ehake i te mea ka whakamahia e au i te kupu whai kaha" nā runga anō i te mea ko ētehi o aku whanaunga kāore i te tino rata ki te kupu "whai kaha". Ko te kupu "whai kaha" he āhua takahi i ō rātou mana nā runga anō i te mea kāore he tangata me whai i te kaha. I roto i te reo o Waikato ko te "mana hauā" kē.Anā ka tautoko mātou i ngā tāngata mana hauā e whai ana i tō rātou nei mana motuhake i roto i te tūnga waka. Engari ehara i te mea e tautokotia ana tēnā kaupapa anahe engari kia whai mana motuhake ngā tāngata mana hauā huri noa o Aotearoa otirā te ao whānui mō ngā take pēnei i te haere ki te wharepaku ngā mea e haere atu rā ki roto i te whare i roto i tēnei Whare hoki o tēnei Whare Pāremata.Anā ka kaha tautokotia e mātou o Te Pāti Māori i roto i tō mātou nei manifesto our policy e kaha tautoko ana i ngā tāngata mana hauā anā ki te whai i tō rātou tino rangatiratanga. Kāore anō au kia whai pēhitanga ki te kore au e haere ki te wharepaku kore au e haere ki tētehi tūnga waka. Kāore au e mōhio ki tēnā momo pēhitanga anā ka tino pā mamae au ki tēnei momo āhuatanga.Kua kaha pēhia nei kua kaha tāmitia tō tātou nei ao hurihuri ki a rātou te mana hauā. Nō reira ehara nōku ki te pahupahu mō ēnei momo kōrero. Kua tino tau i roto i a mātou te tautoko i tēnei o ngā petihana engari kia kaha tautokotia e mātou i roto i ngā wharepaku i roto i te Whare i roto i ngā momo āhuatanga katoa e pēhi nei i ngā tāngata mana hauā.[Thank you Mr Speaker indeed greetings to all of us of the House. I stand to voice the statements on behalf of the Māori Party. We strongly support this petition. We thank and send the voice of welcome to Claire Dale and her efforts in this petition.Now I will take the word I will not deem to use the word "whai kaha" due to the fact that several of my own relations aren't enamoured of the word "whai kaha". The word "whai kaha" is something of a violation of their mana because they aren't people who need to acquire strength. In the regional variation of Waikato it is instead "mana hauā".And thus we support the disabled people that are attempting to maintain their self-determination within car parks. But it is not that this topic alone is supported but instead that disabled people across New Zealand indeed the wider world retain their independence for issues such as going to the ablution facilities those that are entering into buildings and into this very House also this House of Parliament.And so this is strongly supported by us by the Māori Party within our manifesto our policy we strongly support disabled people to pursue their independence. I have yet to experience such suppression should I not go to the toilet facilities or not approach parking facilities. I do not know that type of suppression and such circumstances pain me greatly.They the disabled people have been greatly suppressed highly oppressed by our ever-changing world. So it is not for me to prattle on about these statements. Our support for this petition is resolute within us nevertheless it will be strongly supported by us in the ablution facilities in the House and in all situations that disabled people are being oppressed.]Nō reira thank you Mr Speaker. That is my contribution to the House today."